Jeg skal ikke bruge det til noget, men jeg kom lige til at tænke på: Kan man bare stille en wrap-balle ind på folden til hestene og så bare lade dem spise? Der hvor Labs stod før fik hestene wrap hver aften, men det var da bestemt ikke overdrevne portioner de fik fordi der var meget protein etc. i. Og jeg har egentlig tit tænkt på, om heste på fold med wrap ad libitum aldrig bliver syge/spiser for meget? Måske fordi wrap i mine øjne er lidt 'skrappere' sager end alm. hø?
Vi har hele vinteren haft en balle stående på folden, og det har fungeret helt perfekt. I starten grovåd hestene af ballen det meste af dagen, men da de fandt ud af, at den blev fornyet, når der ikke var mere, stilnede det lige så stille af. Nu har de en fast rutine, hvor førehoppen og hendes "kæreste" spiser først, derefter de andre heste, og sidst på dagen står der oftest slet ikke nogen ved ballen. Eneste minus er, at nogle opstaldere mener hestene får stråfoder nok på folden, og derfor giver de ikke hø i boksen. Det er jeg ikke enig i, så fra næste sæson får de frøgræs i stedet for.